|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA PROGRAMA RASPOLAGANJA POLJOPRIVREDNIM ZEMLJIŠTEM**  **U VLASNIŠTVU REPUBLIKE HRVATSKE ZA PODRUČJE OPĆINE TOMPOJEVCI** | |
| **Naziv akta za koji je provedeno savjetovanje s javnošću** | Nacrt prijedloga Programa raspolaganja poljoprivrednim zemljištem u vlasništvu RH za područje Općine Tompojevci |
| **Naziv tijela nadležnog za izradu nacrta / provedbu savjetovanja** | Jedinstveni upravni odjel / prigovore razmatra Općinsko vijeće Općine Tompojevci |
| **Razlozi za donošenje akta i ciljevi koji se njime žele postići uz sažetak ključnih pitanja** | Donošenje Programa je zakonska obveza jedinica lokalne samouprave na čijem području se nalazi zemljište |
| **Objava dokumenata za savjetovanje**  **Razdoblje provedbe savjetovanja** | Poziv za javni uvid objavljen je u Glasu Slavonije od 28. svibnja 2018. i oglasnoj ploči.  Nacrt prijedloga Programa raspolaganja, s pozivom za javni uvid objavljen i na web stranici Općine www.opcina-tompojevci.hr |
| **Javni uvid trajao je od 28. svibnja do 11. lipnja 2018. te su se do toga vremena mogli podnositi prigovori, prijedlozi i mišljenja zainteresirane javnosti.** |
| **Pregled osnovnih pokazatelja uključenosti savjetovanja s javnošću** | Zaprimljen je jedan prijedlog zainteresirane stranke (prigovor na nacrt prijedloga Programa raspolaganja). |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Prigovor je razmatran na sjednici Općinskog vijeća Općine Tompojevci, prigodom donošenja Programa raspolaganja.  Vidjeti Prilog 1. (tablicu) |
| **Ostali oblici savjetovanja s javnošću** | Nije bilo. |
| **Troškovi provedenog savjetovanja** | Nije bilo posebnih troškova. |

**Prilog 1. Pregled neprihvaćenih primjedbi**

|  |  |  |  |
| --- | --- | --- | --- |
| **Redni broj** | **Naziv sudionika savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| 1. | OPG Vladimir Mitrović, Orolička 7, Berak | Predlaže se da se male čestice koje su u zakupu OPG Vladimir Mitrović, a nisu nikakve tehnološke cjeline uvrste u prodaju, kao npr; u k.o. Berak kč. br. 88/2 sa 1,6 ha, kč. br. 81/2 sa 1,60 ha i kč. br. 77/2 sa 1,5 ha. Tako farma muznih krava ne bi izgubila, a niti dobila novih hektara u novom raspolaganju poljoprivrednim zemljištem jer bi navedene kupili kao dosadašnji zakupac, a preostali zakup bi bio u limitu Općine od 30 ha; ili da se poveća maksimalna površina za zakup na 35 ha. | Sukladno članku 30. stavku 2. Zakona o poljoprivrednom zemljištu, Općina Tompojevci je odredila u svom Programu ograničenje maksimalne površine koja se može dati u zakup pojedinoj fizičkoj ili pravnoj osobi na 30 ha. Prilikom utvrđivanja maksimalne površine razmatrane su i druge opcije pa tako i mogućnost povećanja navedenog iznosa.  Međutim, zakonodavac je odredio, sukladno članku 30. stavku 3. Zakona o poljoprivrednom zemljištu, da se u maksimalnu površinu uračunavaju se sve površine državnoga poljoprivrednog zemljišta koje je pojedina fizička ili pravna osoba dobila u zakup po natječajima provedenim **isključivo** od stupanja na snagu navedenog Zakona, došlo bi do mogućnosti značajnog povećanja površina u zakupu od strane pojedinih poljoprivrednih proizvođača jer se ne bi kumulativno zbrajalo sve zemljište u vlasništvu Republike Hrvatske koje navedeni proizvođač ima u zakupu. Na primjer, u navedenu maksimalnu površinu ne bi ušlo zemljište koje je dano temeljem dugoročnog zakupa (tzv. koncesije) nekim poljoprivrednim proizvođačima te isti ostvaruju pravo na zakup maksimalno određene površine temeljem predloženog Programa raspolaganja poljoprivrednim zemljištem u vlasništvu Republike Hrvatske za Općinu Tompojevci.  Također, vezano za vaše navode oko uvjeta prosječnog odnosa broja grla stoke i poljoprivrednih površina, utvrđenog člankom 36. stavak 1. podstavak a) kod određivanja prava prvenstva prilikom raspolaganja na temelju zakupa, od najmanje 1,0 ha oranice ili livade po uvjetnom grlu, odnosno najmanje 2,0 ha pašnjaka po uvjetnom grlu, odnosno najmanje 3,3 ha krških pašnjaka po uvjetnom grlu, koji se računa za proizvodnu godinu koja prethodi objavi javnog natječaja, problem je što Općina Tompojevci nije mogla dobiti informaciju o ukupnom broj grla stoke i ukupnoj površini poljoprivrednog zemljišta kojom raspolažu pojedini poljoprivredni proizvođači i sve s njim povezane fizičke i pravne osobe što je određeno člankom 36. stavkom 4. Zakona o poljoprivrednom zemljištu prilikom utvrđivanja navedenog prioriteta.  U okviru Programa predviđene su određene površine poljoprivrednog zemljišta u vlasništvu Republike Hrvatske za Općinu Tompojevci predviđene za prodaju ukupne površine 25.329 m2. Bilo je razmatrano da se nešto veće površine predvide za prodaju, ali je tijekom rasprave na Općinskom vijeću ukazano na određene probleme koji bi mogli ugroziti mogućnost ostvarenja zakupa ili kupnje poljoprivrednog zemljišta dijelu zainteresiranih poljoprivrednih proizvođača. Prvenstveno se to odnosi na određene uvjete vezane za povrat zemljišta, zatim neizvjesnost oko tumačenja članka 36. stavka 4. Zakona o poljoprivrednom zemljištu u smislu povezanosti određenih fizičkih i pravnih osoba te izrazito velikih površina čija je namjena promijenjena iz poljoprivrednog zemljišta u vodno dobro kojim raspolažu Hrvatske vode d.d.  **Temeljem provedene rasprave Općinsko vijeće Općine Tompojevci je donijelo odluku da se predloženi prigovor ne usvoji.** |

Tompojevci, 13. lipanj 2018.